**Отварање посебног наменског рачуна у оквиру Консолидованог рачуна Трезора Града Новог Сада**

Удружење је у обавези да, пре закључивања уговора у складу са чланом 9. став 4. Закона о буџетском систему („Службени гласник Републике Србије“, бр: 54/09, 73/10, 101/10, 101/11, 93/12, 62/13, 63/13-исправка, 108/13, 142/14, 68/15-др.закон и 103/15) и Правилником о начину утврђивања и евидентирања корисника јавних средстава и о условима и начину за отварање и укидање подрачуна код Управе за трезор („Службени гласник Републике Србије“, бр: 103/13, 8/14 и 24/16), отвори посебан наменски рачун којим се укључује у консолидовани рачун трезора локалне власти (тип КЈС 8).

**ДОКУМЕНТАЦИЈА ЗА КОРИСНИКЕ ЈАВНИХ СРЕДСТАВА**

Корисник јавних средстава Управи за трезор доставља **допис за упис КЈС у евиденцију** код Управе за трезор у којем наводи своје основне податке (назив, адреса, седиште, и др.) и списак документације коју доставља:

1. Захтев за упис осталих - посебних КЈС - тип 8 у Регистар корисника јавних средстава код Управе за Трезор - **Образац ЗУ-3** (два примерка - предаје се Управи за трезор).

Уз **Образац ЗУ-3** корисник јавних средстава Управи за трезор предаје следећу документацију у складу са чланом 7. Правилника о начину утврђивања и евидентирања корисника јавних средстава и о условима и начину за отварање и укидање подрачуна код Управе за трезор:

1. позив на закон, односно други пропис, ако је основан законом, односно другим прописом или акт надлежног органа о оснивању (уговор о оснивању);
2. Решење о регистрацији из Агенције за привредне регистре (извод из АПР-а);
3. акт о именовању лица овлашћеног за заступање;
4. оверени потпис лица овлашћеног за заступање дат на прописаном обрасцу (ОП образац).

**Документација из члана 7. Правилника доставља се у оригиналу или овереној копији, не старија од шест месеци.**

Уз **Извод из евиденције о упису** корисника јавних средстава и **три картона депонованих потписа** лица КЈС овлашћених за потписивање налога ради располагања средствима са подрачуна (добијена од Управе за трезор) корисник јавних средстава **Градској управи за заштиту животне средине доставља следећу документацију:**

1. Налог за отварање динарског посебног наменског подрачуна консолидованог рачуна трезора код Управе за Трезор - **Образац НО-3** (остали - посебан КЈС-тип 8 у два примерка - уписати број ЈБ КЈС). **Образац НО-3** **(попуњава се електронски),** а у поље ослобођен блокаде уписује се број и датум Изјаве Градске управе за заштиту животне средине о ослобађању од блокаде (добија се од Градске управе за заштиту животне средине).

**Напомена: У Обрасцу НО-3 не попуњава се потпис овлашћеног лица и не ставља се печат**

1. Потврду Народне банке Србије којом се потврђује да дужник нема евидентиране основе и налоге у принудној наплати.

Обрасци захтева и налога налазе се на интернет презентацији Градске управе, Извод из евиденције КЈС и картон депонованих потписа у Управи за трезор, а потврда НБС се прибавља на интернет странице www.nbs.rs, у делу Принудна наплата, Потврде и остали подаци на захтев странака, линк: [http://www.nbs.rs/internet/cirilica/67/potvrde.html.](http://www.nbs.rs/internet/cirilica/67/potvrde.html)